Γαλλικό πρωτάθλημα ποδοσφαίρου ανδρών 2010–11

Η σεζόν 2010–11 της Λιγκ 1 (γνωστή ως Ligue 1 Orange λόγω χορηγίας) ήταν η 73η έκδοσή της από τη δημιουργία της. Στην εκκίνηση της σεζόν, η Μαρσέιγ ήταν κάτοχος του τίτλου. Το πρόγραμμα των αγώνων ανακοινώθηκε στις 21 Μαΐου 2010 και η σεζόν ξεκίνησε στις 7 Αυγούστου και ολοκληρώθηκε στις 29 Μαΐου 2011. Η χειμερινή διακοπή του πρωταθλήματος έλαβε χώρα το χρονικό διάστημα μεταξύ 23 Δεκεμβρίου και 15 Ιανουαρίου 2011. Υπήρξαν τρεις προβιβασθείσες ομάδες από τη Λιγκ 2, παίρνοντας τη θέση των τριών ομάδων που υποβιβάστηκαν από τη Λιγκ 1 μετά το πέρας της σεζόν 2009–10. Ένας συνολικός αριθμός 20 ομάδων συμμετέχει στο πρωτάθλημα με τρεις εξ αυτών να υποβιβάζονται στη δεύτερη τη τάξει κατηγορία του γαλλικού ποδοσφαίρου, τη Λιγκ 2. Όσες ομάδες εξασφάλισαν άδεια συμμετοχής στη Λιγκ 1 για τη σεζόν, υποχρεώθηκαν να περάσουν από τον έλεγχο της DNCG, προτού πάρουν τη σχετική άδεια συμμετοχής, ώστε να μπορούν να πάρουν μέρος κανονικά. Επίσης, ο γερμανική εταιρεία αθλητικού εξοπλισμού Puma, με την οποία η Ligue de Football Professionnel έχει υπογράψει συμβόλαιο συνεργασίας, δημιούργησε μια νέα μπάλα αγώνων ενόψει της νέας σεζόν.Η Λιλ εξασφάλισε τον τίτλο της πρωταθλήτριας στις 21 Μαΐου 2011 με έναν αγώνα να απομένει μετά την ισοπαλία της με σκορ 2–2 απέναντι στην Παρί Σεν Ζερμέν εκτός έδρας στο Παρκ ντε Πρενς. Ο συγκεκριμένος είναι ο τρίτος συνολικά τίτλος του συλλόγου και ο πρώτος του έπειτα από διάστημα μεγαλύτερο των 57 ετών. Καθώς η Λιλ κατέκτησε και το Κύπελλο Γαλλίας στη διάρκεια της σεζόν, ο σύλλογος έγινε η τρίτη διαφορετική ομάδα σε τρεις συνεχόμενες σεζόν που καταφέρνει να πετύχει το double στη Γαλλία. Το 2009, η Μπορντό είχε κατορθώσει το double πρωτάθλημα-κύπελλο, ενώ την επόμενη σεζόν, η Μαρσέιγ πέτυχε το ίδιο.

 Στις 19 Απριλίου, η ΣΜ Καέν ήρθε ισόπαλη με σκορ 0–0 απέναντι τη Νιμ. Η ισοπαλία αυτή εξασφάλισε στην Καέν την επιστροφή της στη Λιγκ 1 έπειτα από τον υποβιβασμό της στη Λιγκ 2 την προηγούμενη σεζόν. Στις 30 Απριλίου, η Μπρεστ εξασφάλισε την άνοδό της στη Λιγκ 1, για πρώτη φορά μετά τον δικαστικό υποβιβασμό της το 1991, έπειτα από ισοπαλίες στις αναμετρήσεις των Μετς και Κλερμόν. Η Μπρεστ εξασφάλισε την άνοδο μέσω της επικράτησής της επί της Τουρ με σκορ 2–0 την ίδια αγωνιστική. Στις 14 Μαΐου, κατά την τελευταία αγωνιστική της σεζόν στη Λιγκ 2, η Αρλ-Αβινιόν έγινε η τελευταία ομάδα της Λιγκ 2 που πέτυχε την άνοδο στην πρώτη κατηγορία. Η ομάδα επικράτησε της 4ης στη βαθμολογία, Κλερμόν με σκορ 1–0 εντός έδρας, παίρνοντας, έτσι την άνοδο. Ο σύλλογος είχε πάρει την άνοδο στη Λιγκ 2 από την τρίτη κατηγορία του γαλλικού ποδοσφαίρου, Νασιονάλ την αμέσως προηγούμενη σεζόν, κάτι που σήμαινε ότι είχε πάρει δύο διαδοχικές ανόδους σε διάστημα δύο σεζόν. Η Γκρενόμπλ ήταν η πρώτη ομάδα που γνώρισε τον υποβιβασμό στη Λιγκ 2. Ο οριστικός υποβιβασμός της ομάδας ήρθε στις 10 Απριλίου 2010 μετά την ήττα της ομάδας με σκορ 4–0 από την Τουλούζ. Στις 3 Μαΐου 2010, τόσο η Μπουλόν όσο και η Λε Μαν υποβιβάστηκαν στη Λιγκ 2 μετά από ήττες τους. Συγκεκριμένα, ο υποβιβασμός της Λε Μαν οριστικοποιήθηκε μετά την ήττα της με σκορ 3–2 εκτός έδρας από τη Νανσί, ενώ η Μπουλόν γνώρισε τον υποβιβασμό μετά την ήττα της με σκορ 1–0 από την ΑΣ Σαιντ-Ετιέν, την οποία τόσο η Μπουλόν όσο και η Λε Μαν κυνηγούσαν στον βαθμολογικό πίνακα. Η επιστροφή της Μπουλόν στη Λιγκ 2 σήμαινε ότι η παραμονή της στην πρώτη κατηγορία ήταν ιδιαιτέρως πρόσκαιρη. Η ομάδα είχε πετύχει να πάρει την άνοδο για τη Λιγκ 1 την αμέσως προηγούμενη σεζόν. Στις 17 Μαΐου 2010, η Ligue de Football Professionnel ανακοίνωσε ότι, για πρώτη φορά στην ιστορία του γαλλικού ποδοσφαίρου, δύο ομάδες, οι Λοριάν και Νανσί, θα άλλαζαν τον αγωνιστικό χώρο των γηπέδων τους από χορτάρι σε τεχνητό χλοοτάπητα. Αυτός ο τύπος επιφάνειας είναι κοινός σε Βόρεια Αμερική και Ανατολική Ευρώπη, αλλά είναι εξαιρετικά σπάνιος στη Δυτική Ευρώπη. Και οι δύο σύλλογοι υποχρεώθηκαν σε αυτή την αλλαγή λόγω κλιματολογικών και οικολογικών προβλημάτων με μεγάλα κύματα παγετού να επηρεάζουν τις περιοχές τους κάθε χειμώνα. Η αλλαγή αυτή θα έφερνε, ως αποτέλεσμα, μείωση του ενεργειακού κόστους και θα βοηθούσε στην αποφυγή αναβολών αναμετρήσεων λόγω του παγωμένου αγωνιστικού χώρου. Επίσης, στην περίπτωση της Λοριάν, η εγκατάσταση και ο πολλαπλασιασμός αποικίας γαιοσκώληκων στον αγωνιστικό χώρο της έδρας του συλλόγου στη διάρκεια των δύο τελευταίων σεζόν είχε ως αποτέλεσμα τη σταδιακή ζημιά του, κάτι που υποχρέωσε τον σύλλογο της Βρετάνης να δαπανήσει ένα ποσό της τάξεως των €2 εκατομμυρίων για την αντικατάστασή του. Και οι δύο ομάδες είχαν, προηγουμένως, πραγματοποιήσει περιοδεία σε Ρωσία, Αυστρία και Νορβηγία ώστε να προσαρμοστούν καλύτερα με αυτού του είδους την επιφάνεια. 1Πηγή: Έως τις 26 Απριλίου 2011 Ενημερώθηκε για παιχνίδια που διεξήχθησαν έως 21 May 2011Πηγή: Ligue de Football Professionnel1 Η γηπεδούχος ομάδα παρατίθεται στην αριστερή πλευράΧρώματα: Μπλε = νίκη γηπεδούχου ομάδας, Κίτρινο = ισοπαλία, Κόκκινο = νίκη φιλοξενούμενης ομάδαςFor coming matches, an Α indicates there is an article about the match. Για τα επόμενα παιχνίδια, το Α φανερώνει την ύπαρξη λήμματος